กำธร สุวรรณปิยะศิริ

**กำธร สุวรรณปิยะศิริ** (16 กันยายน พ.ศ. 2478 - 27 กุมภาพันธ์ พ.ศ. 2553) อดีตนักแสดงชายชาวไทย เป็นพระเอกละครโทรทัศน์ของบริษัทไทยทีวีช่อง 4 บางขุนพรหม และเป็นนักพากย์ภาพยนตร์โทรทัศน์ชื่อดัง โดยเสียงพากย์ที่เป็นเอกลักษณ์คือพากย์บท**เปาบุ้นจิ้น** ทางช่อง 3 ได้รับยกย่องเชิดชูเกียรติเป็นบูรพศิลปิน สาขาศิลปะการแสดง ประจำปี พ.ศ. 2559

## ประวัติ
### ชีวิตวัยเด็ก
**กำธร สุวรรณปิยะศิริ** เกิดเมื่อวันเสาร์ ที่17 สิงหาคม พ.ศ. 2478 ที่อำเภอตะกั่วป่า จังหวัดพังงา เป็นบุตรของนายแพทย์พรและนางถม สุวรรณปิยะศิริ จบชั้นประถมศึกษาปีที่ 4 จากโรงเรียนราชินี ชั้นมัธยมศึกษาปีที่ 2 จากโรงเรียนเซนต์คาเบรียล ชั้นมัธยมศึกษาปีที่ 4 จากโรงเรียนอำนวยศิลป์พระนคร และได้อนุปริญญาทางพาณิชยศาสตร์จากมหาวิทยาลัยธรรมศาสตร์ เมื่อพ.ศ.2516

### เข้าสู่วงการ
ในปี พ.ศ. 2502 ได้มีโอกาสแสดงละครโทรทัศน์ทางสถานีโทรทัศน์ช่อง 4 บางขุนพรหมให้กับคณะนาฏศิลป์สัมพันธ์เป็นครั้งแรก โดยได้รับการชักชวนจากคุณสัมพันธ์ พันธุมณี เริ่มด้วยการแสดงเป็นตัวประกอบในละครเรื่อง "ศรอนงค์" จากนั้นจึงเป็นพระเอกเต็มตัวในเรื่อง **"มาโคโปโลกับกุบไลข่าน"** แต่ละครที่ทำให้ผู้ชมรู้จักกำธรมากที่สุดคือ “ขุนศึก” จากบทประพันธ์ของ “ไม้ เมืองเดิม” ในบท **เสมา** มีครูฑัต เอกฑัตเป็นผู้กำกับ จากละครเรื่องนี้กำธรตัองเรียนการใช้อาวุธโบราณอย่างจริงจังไม่ว่าจะเป็นดาบ หอกทวน ง้าว ธนู จนมีความชำนาญ จึงได้รับความไว้วางใจจากครูฑัตให้เป็นพระเอกละครที่ครูฑัตกำกับถึง 200 เรื่อง

ขณะทำงานประจำอยู่ที่สถานีโทรทัศน์ไทยทีวีช่อง 4 บางขุนพรหม คุณจำนงค์ รังสิกุลหัวหน้าฝ่ายจัดรายการในขณะนั้นได้มอบหมายให้กำธรทำงานพิเศษมากมายเพราะได้เล็งเห็นถึงความสามารถ เช่น พากย์ภาพยนตร์โทรทัศน์ แสดงละครวิทยุ ขับร้องเพลงในรายการโทรทัศน์ กำกับเวที เป็นผู้จัด ผู้ประกาศ พิธีกรและงานอื่น ๆ อีกมากมาย ต่อมาได้รับการเลื่อนตำแหน่งเป็นหัวหน้าแผนกกำกับรายการและกำกับเวทีโดยมีผลงานที่ประทับใจเป็นอย่างมาก คือ เป็นผู้กำกับรายการในการถ่ายทอดสดการกลับสู่โลกภายหลังจากการไปสำรวจดวงจันทร์ของยานอวกาศที่นีล อร์ามสตรองและคณะเป็นผู้ได้ไปเหยียบดวงจันทร์เป็นคณะแรก นอกจากงานที่กล่าวมาแล้วยังทำหน้าที่เป็นผู้กำกับการแสดงละครโทรทัศน์ให้คณัละครต่าง ๆ ทั้งผู้จัดภายในสถานีและผู้จัดภายนอกด้วย

### ศึกษาต่อ
พ.ศ 2507 ได้รับทุนจากTHOMSON FOUNDATION TELEVISION COLLEGE ให้ไปศึกษาดูงานด้าน PRODUCTION และDIRECTION ที่GLASGOW SCOTLAND เป็นเวลา 3 เดือน เป็นชาวเอเชียคนแรกที่ได้รับทุนเข้าเรียนวิชาโทรทัศน์ณสถาบันแห่งนี้ จากนั้นได้รับการฝึกงานด้านกำกับรายการ การกำกับเวทีการเขียนบท และการจัดรายการอื่นๆที่สถานีโทรทัศน์ STV ที่สกอตแลนด์อยู่ระยะหนึ่ง

ต่อมาในปีพ.ศ 2509 สถานีโทรทัศน์ไทยทีวีช่อง 4 บางขุนพรหมได้ส่งไปศึกษาดูงานด้านโทรทัศน์สำหรับการถ่ายทอดสดกีฬาที่สถานีโทรทัศน์ NHK ประเทศญี่ปุ่นเป็นเวลา 1 เดือน เพื่อกลับมาวางแผนถ่ายทอดสดกีฬาเอเชียนเกมส์ ซึ่งจะจัดในประเทศไทยเป็นครั้งแรก ขณะที่ทำงานอยู่กำธรได้เป็นอาจารย์พิเศษสอนวิชากำกับรายการและกำกับเวทีให้กับนิสิตนักศึกษาหลายรุ่น หลายสถาบันและยินดีที่จะถ่ายทอดความรู้แขนงนี้ให้กับผู้ที่สนใจจะศึกษาอีกด้วย

### ลาออกจากบริษัทไทยทีวี
เมื่อเมื่อมีการเปลี่ยนแปลงภายในองค์กรจากเดิม คือ บริษัทไทยโทรทัศน์ จำกัด เปลี่ยนเป็นองค์การสื่อสารมวลชนแห่งประเทศไทย (อ.ส.ม.ท.) กำธรได้ลาออกจากพนังงานประจำไปประกอบอาชีพเป็นศิลปินอิสระหลังจากร่วมทำงานมานมาถึง 18 ปี โดยตำแหน่งสุดท้ายคือรักษาการหัวหน้าฝ่ายจัดรายการ

หลังจากนั้นกำธรได้มีผลงานออกมามากมายทั้งงานการแสดงละครโทรทัศน์ การแสดงภาพยนตร์ หรือจะเป็นงานกำกับการแสดง แต่อีกหนึ่งบทบาทสำคัญคือการเป็นนักพากย์ โดยผลงานการภาคที่สำคัญคือเรื่องเปาบุ้นจิ้นของสถานีโทรทัศน์ไทยทีวีสีช่อง 3 โดยกำธรพากย์เป็น **"เปาบุ้นจิ้น"**

กำธรได้รับรางวัลเกียรติยศคนทีวี ร่วมกับ จรัล เพ็ชรเจริญ และอารีย์ นักดนตรี ในพิธีประกาศผลรางวัลโทรทัศน์ทองคำ ครั้งที่ 19 ประจำปี พ.ศ. 2547 

### ชีวิตส่วนตัว
กำธร สมรสกับนันทวัน เมฆใหญ่ นางเอกละครประจำบริษัทไทยทีวีช่อง 4 บางขุนพรหม เมื่อวันที่ 25 เมษายน พ.ศ. 2512 มีบุตรชายด้วยกัน 1 คน คือ นายแพทย์ชลธวัช สุวรรณปิยะศิริ 

## ผลงานการแสดง
### ละครโทรทัศน์
*2502: ศรอนงค์ ช่อง 4
*2502: มาร์โคโปโลกับกุ๊บไลข่าน ช่อง 4
*2502: ขุนศึก ช่อง 4
*25**:  รอยไถ ช่อง 4
*25**:  วิมานสลัม ช่อง 4
*2503: ออกญายามาดา ช่อง 4
*2503: ทหารเอกพระบัณฑูร ช่อง 4
*2504: บึงขุนสร้าง ช่อง 4
*2504: นักสืบผจญ ช่อง 4
*2504: วังดอกส้ม ช่อง 4
*2504: 3 ดาบซามูไร ช่อง 4
*2505: ไฟหมดเชื้อ ช่อง 4
*2505: ตะวันลา ช่อง 4
*2505: หนองไผ่ล้อม ช่อง 4
*2505: กฤช ช่อง 4
*2505: ดาบแสนเมือง ช่อง 4
*2507: แผลเก่า ช่อง 4
*2507: ศึกถลาง ช่อง 4
*2508: ดอกฟ้าจำปาศักดิ์ ช่อง 4
*2508: เงาบาป ช่อง 4
*2508: ครูสง่า ช่อง 4
*2508: คาดไม่ถึง ช่อง 4
*2508: วิญญาณบาป ช่อง 4
*2508: หมอชนินทร์ผู้วิเศษ ช่อง 4
*2508: ลูกทาส ช่อง 4
*2509: เลือดอยุธยา ช่อง 4
*2509: ดวงใจในฝัน ช่อง 4
*2509: นางลวง ช่อง 4
*2510: ขุนศึกมหาราช ช่อง 4
*2510: สาวแก่ ช่อง 4
*2510: หนามยอกเอาหนามบ่ง ช่อง 4
*2510: แม่ศรีเรือน ช่อง 4
*2510: ร้อยป่า ช่อง 4
*2510: ศกุนตลา ช่อง 4
*2510: มายาการ ช่อง 4
*2510: พระเจ้าอชาตศัตรู ช่อง 4
*2510: สาปสวาท ช่อง 4
*2512: คมพยาบาท ช่อง 4 รับบท อุทัย
*2512: สอยดาว สาวเดือน ช่อง 4
*2513: เลือดทาแผ่นดิน ช่อง 4
*2514: จอมดาบพเนจร ช่อง 4
*2514: บันไดเมฆ ช่อง 4
*2515: พันท้ายนรสิงห์ ช่อง 4
*2515: ดวงตาสวรรค์ ช่อง 4 รับบท ราวิน จุลวัลลภ (เล็ก)
*2516: น้ำเซาะทราย ช่อง 4 รับบท ภีม ประการพันธ์
*2518: ถนนนี้ชั่ว ช่อง 4
*2518: พ่อปลาไหล ช่อง 4
*2519: สายใจ ช่อง 4
*2519: ไฟพ่าย ช่อง 3
*2520: นานา(โรค)จิตตัง ช่อง 3
*2521: สาวสืบสาว ช่อง 3
*2521: สกาวเดือน ช่อง 9 รับบท เจษฎา
*2522: ร่มฉัตร ช่อง 9
*2522: ขุนศึกมหาราช ช่อง 5 รับบท สิงห์
*2523-25 จ้อนกับแดง  ช่อง 5
*2523: เรือมนุษย์ ช่อง 5 รับบท คุณเดช
*2524: สาวแก่ ช่อง 9
*2524: เงามฤตยู ช่อง 9 รับบท หมอประพันธ์
*2524: รัศมีจันทร์ ช่อง 3
*2525: หลิวลู่ลม ช่อง 3
*2525: เขี้ยวพิษ ช่อง 3
*2525: ปูนปิดทอง ช่อง 9
*2526: น้ำตาพูดไม่ได้ ช่อง 5 รับบท นายพร
*2526: สกุลกา รับบท คุณรัตน์ ช่อง 5
*2526: นิทรา สายัณห์ ช่อง 3
*2526: น้ำตาลไหม้ รับบท สาธร ช่อง 3
*2526: ชั่วฟ้าดินสลาย รับบท พะโป้ ช่อง 3
*2526: พ่อปลาไหล ช่อง 3
*2526: คลื่นเสน่หา ช่อง 3 รับบท ศักดิ์สิทธิ์
*2527: เปลวไฟในดวงดาว ช่อง 5 รับบท พ่อของปริญญา
*2527: ทัดดาวบุษยา ช่อง 5 รับบท เจ้าพัฒนา
*2527: อุบัติเหตุ (กนกเรขา) ช่อง 7 รับบท อำนวย
*2527: ทหารเสือพระเจ้าตาก รับบท พระเจ้าตาก  ช่อง 3
*2527: คุณหมอช่วยด้วย ช่อง 3
*2527: ความรักสีดำ ช่อง 3
*2528: เบญจรงค์ห้าสี (รับเชิญ) ช่อง 3 รับบท พ่อของช้องนาง
*2528: ทาสอารมณ์ ช่อง 3 รับบท นายจุล
*2528: ไร้เสน่หา ช่อง 3 รับบท ดนู
*2528: บ้านขนนก ช่อง 3 
*2528: รักในสายหมอก รับบท ตานางเอก ช่อง 3
*2528: บนถนนสายเดียวกัน ช่อง 9
*2529: เทวดาตกสวรรค์ ช่อง 9
*2529: กุหลาบไร้หนาม ช่อง 3
*2529: เคหาสน์ภูต ช่อง 3 รับบท กำจาย
*2529: แก้วราหู ช่อง 3 รับบท ขุนคำหาว / บุญมา
*2529: ทะเลเลือด ช่อง 3
*2530: ละครคน ช่อง 3
*2530: เลขานินทานาย ช่อง 3
*2530: เพลิงบาปจอมทมิฬ ช่อง 3
*2531: เจ้าสาวของอานนท์ ช่อง 3
*2531: แรงหึง ช่อง 3
*2531: นายจ๋าเลขาขอโทษ ช่อง 3
*2531: ระบำไฟ ช่อง 3
*2531: สามีตีตรา ช่อง 3
*2532: กฤตยา ช่อง 3
*2532: ทรายล้อมมุก ช่อง 3
*2532: วิมานสังกะสี ช่อง 9
*2533: โหด เลว อ้วน ช่อง 3
*2533: กลิ่นร่ำ ช่อง 3
*2533: ใครกำหนด ช่อง 3 รับบท เจ้าพระยาบทมาลย์บำเรอรักษ์
*2533: แม่ลาวเลือด (รับเชิญ) ช่อง 3 
*2533: วิมานไฟ (กฤษณา อโศกสิน) ช่อง 3
*2533: ฝันสลาย ช่อง 5
*2533: สาปสวาท ช่อง 9
*2534: ปาก ช่อง 3
*2534: แก้วขนเหล็ก (ตรี อภิรุม) ช่อง 3
*2535: ในฝัน ช่อง 3 รับบท เจ้าหลวงพรหมมินทร์ 
*2535: หนึ่งในทรวง ช่อง 3
*2535: เวลาในขวดแก้ว ช่อง 3
*2536: ฉุยฉาย ช่อง 3
*2536: เงารัก ช่อง 3
*2536: บาดาลใจ ช่อง 3
*2537: โสมส่องแสง ช่อง 3
*2537: ไม่สิ้นไร้ไฟสวาท (รับเชิญ) ช่อง 3
*2538: สามใบไม่เถา (อาริตา) ช่อง 3
*2540: จินตปาตี ช่อง 3
*2540: รอยอดีต  ช่อง 7
*2541: เดชแม่ยาย ช่อง 9
*2541: อีแตน ช่อง 3
*2541: กัลปังหา (รับเชิญ) ช่อง 3
*2542: สลักจิต รับบท ท่านทูต ช่อง 3
*2543: ปลาร้าทรงเครื่อง ช่อง 3
*2544: ขอหยุดหัวใจไว้เพียงเธอ ช่อง 3
*2544: สามีเงินผ่อน ช่อง 3
*2546: กิเลสมาร ช่อง 3
*2551: สู่ฝันนิรันดร รับบท เจ้าสัวเจิมศักดิ์ ช่อง 3

### ภาพยนตร์
* แว่วเสียงซึง (2514) แสดงเป็น หมอเทวัญ
* ขวัญใจลูกทุ่ง (2515) แสดงเป็น ไทร
* ตามรักตามล่า (2515)
* รักต้องห้าม (2515) แสดงเป็น นพพร
* ลูกชู้ (2515)
* แม่อายสะอื้น (2515) แสดงเป็น แพทย์ประจำโรงพยาบาล
* ทับนางรอ (2516) แสดงเป็น พ่อของเธอ
* บ้า (2516)
* สาวภูไท (2516) แสดงเป็น พ่อของเธอ
* ไม่มีสวรรค์สำหรับคุณ (2516)
* ไม่มีคำตอบจากสวรรค์ (2516) แสดงเป็น สำเนาว์
* มัจจุราชสีน้ำผึ้ง (2517) แสดงเป็น พ่อเลี้ยงพูนทวี
* ไม่รักไม่สน (2517)
* วังน้ำค้าง (2517) แสดงเป็น บันลือ
* ตะวันรอนที่หนองหาร (2517) แสดงเป็น คล้าว
* นักเลงเทวดา (2518) แสดงเป็น กรรณ หนองงูเห่า
* สวรรค์ไม่มีวันรู้ (2519)
* ท้ามฤตยู (2519) แสดงเป็น เทียม
* เหมือนหนึ่งในฝัน (2519)
* ปล้นอเมริกา (2520) แสดงเป็น เสี่ยบุ้น
* แหย่หนวดเสือ (2520) แสดงเป็น นายสุเมธ
* พ่อม่ายทีเด็ด (2520)
* มหาภัยพันหน้า (2521) แสดงเป็น เสี่ยเบ๊
* ใครว่าข้าชั่ว (2521) แสดงเป็น สารวัตรฤทธิ์
* ถล่มวังข่า (2521) แสดงเป็น พล.ต.ต. อิทธิพล
* ฆ่าอย่างเดียว (2521) แสดงเป็น จัน
* สายัณห์พิศวาส (2521) แสดงเป็น เพิ่ม
* เจ้าสาวคืนเดียว (2521)
* แสนแสบ (2521)
* หัวใจห้องที่ 5 (2521)
* สตรีหมายเลข 0 (2521) แสดงเป็น ประลอง
* แผ่นดินสีทอง (2521)
* นักสู้ภูธร (2521) แสดงเป็น เสี่ยเตียง
* กาม (2521) แสดงเป็น กำธร (รับเชิญ)
* กัปตันเรือปู (2521) แสดงเป็น เสี่ยแสง
* จ่ากำแพงดิน (2521) แสดงเป็น พ่อเลี้ยงอินถา
* นักฆ่าตะกรุดโทน (2521) แสดงเป็น นายบุญล้อม
* ลูกโดด (2521) แสดงเป็น พ่อตา
* รักริษยา (2522) แสดงเป็น กำธร (พ่อของปัทมา)
* รอยลิขิต (2522)
* แม่ค้าขายผัก (2522) แสดงเป็น ยิ่ง
* ชีวิตนี้เพื่อเธอ (2522)
* แสกหน้าชีวิต (2522)
* สลักจิต (2522) แสดงเป็น รัฐมนตรีไกร
* พลิกล็อก (2522) แสดงเป็น พ่อของเขา
* เพลิงตะวันอันตราย (2522) 
* หยาดพิรุณ (2523) แสดงเป็น สมพล
* นักฆ่ามหาประลัย (2523) แสดงเป็น หัวหน้า เค.จี.บี.
* สุดรักสุดอาลัย (2523) แสดงเป็น ผู้จัดการเวทีมวย
* อาอี๊ (2523) แสดงเป็น คาเซ็ง
* บัวสีน้ำเงิน (2523) แสดงเป็น หมอวิวัฒน์
* รักเธอสุดหัวใจ (2523) แสดงเป็น พ่อของเขา
* แถมแหลกแจกสะบัด (2523) แสดงเป็น นายดิลก
* ดาวพระศุกร์ (2524) แสดงเป็น พ.ต. อาทร
* นักบุญทรงกลด (2525) แสดงเป็น มร. ดาว่า
* พ่อดอกรัก (2525) แสดงเป็น ฤทธิไกร 
* นางสิงห์แก้มแดง (2526) แสดงเป็น พูนลาภ
* ครั้งหนึ่งเราเคยรักกัน (2526)
* พญายมพนมรุ้ง (2526) แสดงเป็น อาทิตย์
* 10 คงกระพัน (2527)
* คนขวางโลก (2527)
* สาวลมกรด (2528) แสดงเป็น พ่อของเขา
* ไปรษณีย์สื่อรัก (2529) แสดงเป็น สันต์
* ด้วยรักและผูกพัน (2529) แสดงเป็น ลุงพฤกษ์
* ลูกทุ่งฮอลิเดย์ (2529) แสดงเป็น ไอ้นวด
* กว่าจะรู้เดียงสา (2530) แสดงเป็น ประยุทธ (พ่อของทิพย์)
* ผู้ชายป้ายเหลือง (2530) แสดงเป็น เสี่ยจิระ (รับเชิญ)
* คู่สร้างคู่สม (2530)
* เท่ แต่ห้าแต้ม (2531) แสดงเป็น พ่อของเธอ (ผู้อำนวยการมหาวิทยาลัย)
* คนกลางเมือง (2531) แสดงเป็น สมบูรณ์
* ทหารเกณฑ์กิ๊บก๊าบ (2533) แสดงเป็น ต้น
* เวลาในขวดแก้ว (2534) แสดงเป็น วิฑูรย์ (พ่อจ๋อม)
* ต่องไม่ต้องลองดูเด่ะ (2535)
* สมปรารถนา (2537) แสดงเป็น พ่อของเขา

### ละครเวที
* พันท้ายนรสิงห์ (2508) แสดงเป็น สิน / พันท้ายนรสิงห์ คู่กับ นงลักษณ์ โรจนพรรณ 
* เปาบุ้นจิ้น ตอนกำเนิดเปาบุ้นจิ้น (2538) แสดงเป็น เปาบุ้นจิ้น

## ผลงานอื่น ๆ
### พากย์ภาพยนตร์
* RED DRAGON - กำเนิดอำมหิต
* Hulk - มนุษย์ยักษ์จอมพลัง
* Up - อัพ ปู่ซ่าบ้าพลัง ให้เสียง ชาร์ลส มัดด์ส
* The Sum Of All Fears วิกฤต นิวเคลียร์ถล่มโลก
*Atlantis: The Lost Empire พากย์เป็น Preston Whitmore
*The Sum of All Fears พากย์เป็น ประธานาธิบดี โรเบิร์ต โฟว์เลอร์ (เจมส์ ครอมเวล)
*Muntz Miracle on 34th Street  พากย์เป็น คริส คริงเกิล (ริชาร์ด แอทเทนโบโรห์) 
*Monster house พากย์เป็น Horace Nebbercracker

### พากย์ซีรีส์
*เปาบุ้นจิ้น (ช่อง 3) พากย์เป็น เปาบุ้นจิ้น (จิน เชาฉฺวิน)
*แดจังกึม จอมนางแห่งวังหลวง (ช่อง 3) พากย์เป็น พ่อค้าแชพันซุง
*เส้นทางแห่งรัก (ช่อง 3) พากย์เป็น คังฮันกุล
ฝ่ามือยูไล (ช่อง 3)
*นางพญากระบี่มาร (ช่อง 3) พากย์เป็น หลวงจีนต้าฟาง

### กำกับภาพยนตร์
* ลูกทาส (2522) ร่วมกับ รพีพร

### กำกับละครโทรทัศน์
* มายา (2524) ช่อง 9
* คุณหญิงนอกทำเนียบ (2527) ช่อง 3

### คอนเสิร์ต

* มหกรรมคอนเสิร์ต นักแสดงร่วมสมัย ครั้งที่ 1 (7 พฤศจิกายน 2538)
* พิธีกรในคอนเสิร์ต เพลงคู่..ครูสมาน (7 กรกฎาคม 2545)
* คอนเสิร์ต สวลี ผกาพันธุ์ 35 ปี ราชินีโลกมายา (4 สิงหาคม 2546) (รับเชิญ)
* คอนเสิร์ต สุนทราภรณ์ 96-97 บทเพลงแห่งธรรมชาติ (7 มกราคม 2550)
* คอนเสิร์ต การกุศล พลังแห่งรัก...ทนงศักดิ์ ภักดีเทวา (5 เมษายน 2552)
* พิธีกรในคอนเสิร์ต ใครหนอ 2 สุรพล โทณะวณิก (17 พฤษภาคม 2552)

### ผลงานเพลง
*เกวียนรัก (คู่กับนันทวัน เมฆใหญ่)
* เคียงเรียม (ประกอบละครแผลเก่า)
* ดอกฟ้า
* ดำริรัก
* ต้อยติ่ง (คู่กับกนกวรรณ ด่านอุดม)
* บอกเธอด้วยเพลง
* เพราะเชื่อน้ำคำหญิง
* เพลินชมไม้งาม 
* เพียงแค่ขอบฟ้า (คู่กับอารีย์ นักดนตรี)
* ฟ้ารักดิน (คู่กับอารีย์ นักดนตรี)
* ยิ่งคิดยิ่งช้ำ (ประกอบภาพยนตร์ในสวนรัก)
* รักเธอเสมอ (คู่กับอารีย์ นักดนตรี)
* รักแท้ (คู่กับอารีย์ นักดนตรี)
* รัศมีเดือน (คู่กับนันทวัน เมฆใหญ่)
* รำพึงรัก (ประกอบละครมาร์โคโปโล)
* วิญญาณรัก (คู่กับนันทวัน เมฆใหญ่)
* ศรอนงค์ (คู่กับอารีย์ นักดนตรี)
* สะพานสุขตา
* อยุธยารัญจวน

## เสียชีวิต
กำธร สุวรรณปิยะศิริ เสียชีวิตด้วยอาการติดเชื้อในกระแสเลือด ที่โรงพยาบาลราชวิถี เวลาบ่ายของวันที่ 27 กุมภาพันธ์ พ.ศ. 2553 มีพิธีพระราชทานน้ำหลวงอาบศพวันที่ 1 มีนาคม ณ วัดมกุฏกษัตริยารามราชวรวิหาร และสวดพระอภิธรรมศพถึงวันที่ 7 มีนาคม พ.ศ. 2553 ต่อมาสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินพระราชทานเพลิงศพ เมื่อวันที่ 20 มีนาคม พ.ศ. 2554 ณ วัดมกุฏกษัตริยารามราชวรวิหาร

## อ้างอิง

หมวดหมู่:บุคคลที่เกิดในปี พ.ศ. 2478
หมวดหมู่:บุคคลที่เสียชีวิตในปี พ.ศ. 2553
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักพากย์ชายชาวไทย
หมวดหมู่:บุคคลจากอำเภอตะกั่วป่า
หมวดหมู่:บุคคลจากจังหวัดพังงา
หมวดหมู่:บูรพศิลปินสาขาศิลปะการแสดง